  Майя Бывальцева Удмуртиын 35 адями лемтэй энцефалитэн но боррелиозэн черлаз. Со сярысь 26-тӥ пӧсьтолэзе ивортӥз Роспотребнадзорлэн элькунъя управлениезлэн пресс-службаез. Куазь шуныт луэм дырысен 8 сюрс 143 лемтэйёс энцефалитлы эскеремын. Чер 5 процентэзлэн шараямын. Боррелиозлы 6 сюрс 75 лемтэй чакламын, чер шедьтэмын 38,7 процентэзлэн. «Лемтэй энцефалит» диагноз 16 адямилы пуктэмын, «Лемтэй боррелиоз» — 19 муртлы. Таяз арын Удмуртиын 11 сюрс 943 адями борды лемтэйёс куртчиськизы, отысь 2 сюрс 425-ез — нылпиос. Прививка пуктэмын вылэм 964 муртлы, со пӧлын 324 пиналъёс. Лемтэен куртчем муртъёс тросгес пусъемын Ижкарын, Можгаын, Воткаын, Глазкарын, озьы ик Алнаш, Шаркан, Дэри, Якшур-Бӧдья, Вотка, Кез, Пичи Пурга, Эгра, Дбэес, Балезино но Ува ёросъёсын. Роспотребнадзорысь ӧнерчиос тодэ вайытом, лемтэйёслэсь утиськыны луэ мугорез дӥськутэн рос-прос ворсаса. Со сяна, нымы-кибыосты кышкатӥсь пӧртэм суретъёсты кутыны кулэ. Нюлэскы ветлэм бере мугорез одно ик эскероно. Тегъёс: Тазалык Роспотребнадзор Удмуртия пиналъёс лемтэй  